ביום חגיגי ושמח זה, ב [תאריך], \_\_\_\_, בן \_\_\_\_, ו \_\_\_\_, בת \_\_\_\_, אישרו את אהבתם, איחדו את חייהם, והחלו את חייהם כמשפחה. הם אמרו ביחד: אנו מתחייבים, לעולם ועד, להוקיר ולגדל את אהבתנו, להתייחס זה לזו בכבוד ובהערכה, לתקשר באופן ברור ולהקשיב בתשומת לב, ולתמוך זה בזו לאורך כל ימי חיינו. נחתור להיות תמיד כנים ופתוחים, מבינים ומקבלים, בוטחים ונאמנים. ננצור האחד בשנייה את ההיבטים אשר מייחדים אותנו, נשתמש בחוזקותינו כדי להיות חזקים יותר ביחד, ונעודד ונאתגר האחד את השנייה במסלולי הצמיחה האישיים שלנו. נמצא ענווה וחוכמה ברגעי הקושי והצער, ונאמץ אל ליבנו את הצלחותינו בשמחה ובהכרת תודה. כאשר נעבוד למען תמיכה כלכלית בביתנו, נשאף להעשיר את חיי זולתנו ולקדם את הרווחה הנפשית של קהילתנו. מעל לכל, אנו מתחייבים להקים בית ומשפחה, כפי שעשו הורינו, שיהוו מקום מפלט של אהבה, צחוק, חמלה, נדיבות, ולמידה, מקום מחסה של טוב-לב עבור בני משפחה וחברים. אנו נכנסים לנישואים אלה כשאנו מעוגנים בערכינו המשותפים וביראת כבוד לאהבה ולהזדמנויות בהן זכינו. ביחד, מי ייתן ונפעל לכינון החיים שאנו רוצים, ומי ייתן ונחוש סיפוק בחיינו כפי שהם, בעודנו מאמצים אל ליבנו את היופי והפלא בכל יום ויום וביודעינו תמיד שיש לנו מספיק. מוקפים בבני משפחותינו כעדים, אנו מתחייבים זה לזו: מיום זה ואילך, אנו משלבים את חיינו הנפרדים לחיים משותפים. והכל שריר וקיים לעד.